TFG ฟื้นตัวต่อเนื่อง! บวกอีก8% นิวไฮรอบ 2 เดือน รับผลดีส่งออกไก่ทะลัก-ซื้อเป้า 4.80 บ.  
TFG ฟื้นตัวต่อเนื่อง! บวกอีก8% นิวไฮรอบ 2 เดือน รับผลดีส่งออกไก่ทะลัก-ซื้อเป้า 4.80 บ.  
TFG ฟื้นตัวต่อเนื่อง! บวกอีก8% นิวไฮรอบ 2 เดือน รับผลดีส่งออกไก่ทะลัก-ซื้อเป้า 4.80 บ.  
22 เม.ย. 2563

ผู้สื่อข่าวรายงานว่า บริษัท ไทยฟู้ดส์ กรุ๊ป จำกัด (มหาชน) หรือ TFG  ณ เวลา 15.44 น. อยู่ที่ระดับ 3.62 บาท บวก 0.28 บาท หรือ 8.38% สูงสุดที่ระดับ 3.64 บาท ต่ำสุดที่ระดับ 3.36 บาท มูลค่าซื้อขาย 77.58 ล้านบาท ราคาหุ้นฟื้นตัวแรงโดยทำนิวไฮในรอบเกือบ 2 เดือน โดยนับตั้งแต่หุ้นทดสอบระดับ 3.78 บาท เมื่อวันที่ 25 ก.พ.63

บล.เอเซีย พลัส  ระบุว่า  TFG ([email protected]) แนวโน้มกำไรสุทธิปี 2563-64 จะเติบโต 21.8% เทียบช่วงเดียวกันของปีก่อนและ 9.4%เทียบช่วงเดียวกันของปีก่อนจากปัญหาสุกรขาดแคลนในภูมิภาคเอเชีย จากการระบาดของโรคอหิวาต์แอฟริกาในสุกร
โดยเฉพาะในประเทศจีนและเวียดนาม หนุนราคาสุกรในเวียดนามเฉลี่ยงวดไตรมาส1/63 อยู่ที่ 7.5 หมื่นดอง/กก. เพิ่มขึ้นถึง 14.7% เทียบไตรมาสก่อหน้า และ 61.3%เทียบช่วงเดียวกันของปีก่อนส่งผลให้ธุรกิจสุกรในเวียดนาม (2% ของรายได้รวม) ฟื้นตัวชัดเจน เพราะฟาร์มของ TFG ไม่ได้รับผลกระทบจากโรคดังกล่าว
นอกจากนี้ ธุรกิจสุกรในไทย (25% ของรายได้รวม) ก็ได้รับผลบวกจากการค้าขายสุกรตามชายแดนมากขึ้น หนุนราคาสุกรเฉลี่ยงวดไตรมาส 1/63 อยู่ที่ 70 บาท/กก. เพิ่มขึ้นถึง 19.4% เทียบไตรมาสก่อหน้า และ 0.4% เทียบช่วงเดียวกันของปีก่อน ขณะที่ธุรกิจไก่ (57% ของรายได้รวม) ก็ได้ผลบวกจากตลาดส่งออกไก่ยังเติบโตต่อเนื่อง โดยเฉพาะตลาดส่งออกไก่ไปจีน 
กำหนด Fair value ปี 2563 เท่ากับ 4.80 บาท อิงวิธี DCF (WACC 7.13%) ราคาหุ้นมี Valuation น่าสนใจ โดยมีค่า PER ปี 2563 เพียง 10 เท่า และสามารถคาดหวัง Div Yield เฉลี่ยได้ราว 4% ต่อปี (จ่ายปีละ 2 ครั้ง)